
 urbanus episcopus, servus servorum dei, dilectis filiis PETRO abbati ecclesie SANCTE MARIE MorimOnDI ejusque fratribus tam presentibus quam futuris regularem vitam profeSSis, IN PERPETUUM. 
 Religiosam vitam eligentibus apostolicum convenit adesse presidium, ne forte cujuslibet temeritatis incursus aut eos a preposito revocet aut robur, quod absit, sacre religionis infringat. Eapropter, dilecti in Domino filii, vestris  justis postulationibus clementer annuimus et prefatam ecclesiam Sancte Marie Morimontisa in qua divino mancipati estis obsequio, sub beati Petri et nostra protectione suscipimus et presentis scripti privilegio communimus.  In primis siquidem statuentes ut ordo monasticus qui secundum Deum et beati Benedicti regulam atque institutionem Cisterciensium fratrum in eadem ecclesia institutus esse dinoscitur, perpetuis ibidem temporibus inviolabiliter observetur. Preterea quascumque possessiones, quecumque bona predicta ecclesia in presentiarum juste et canonice possidet aut in futurum concessione pontificum, largitione regum vel principum, oblatione fidelium seu aliis justis  modis, prestante Domino, poterit adipisci, firma vobis vestrisque successoribus et illabata permaneant. 
In quibus hec propriis duximus exprimenda vocabulis : locum ipsum in quo prefata ecclesia sita est cum omnibus pertinentiis suis,  abbatiam de Bellavalle, abbatiam de Crista, abbatiam de Campo, abbatiam de Eberta, abbatiam de Theoloco, abbatiam de Clarofonte, abbatiam de Bergis, abbatiam de Bethania, abbatiam de Belloprato, abbatiam de Sancta Cruce, abbatiam  de Vilario, abbatiam de Coronato, abbatiam de Scala Dei, abbatiam de Bellodono, abbatiam de Bonofonte, abbatiam de Aquabella, abbatiam de Bellomonte, abbatiam de Salvatione, abbatiam de Monte Sancti Georgii, abbatiam de Francavalle, abbatiam de Valledore, abbatiam de Andreuo, abbatiam de Silvacana, abbatiam de Sulioi, abbatiam de Curuna, grangiam de Waudinvillari cum omnibus pertinentiis suis, grangiam de Morivalle cum omnibus pertinentiis suis, grangiam  de Doisma cum omnibus pertinentiis suis, terram in finibus de Basolis ex dono Theoderici de Raboyvilla, grangiam de Guttis cum omnibus pertinentiis suis, terram de Massinicur, grangiam de Anglicuria cum omnibus pertinentiis  suis, terram de Chioes, grangiam de Grandirivo cum omnibus pertinentiis suis, grangiam de Grinnuncurte cum omnibus pertinentiis suis, terram in finibus de Colombeio ex dono Fulconis, grangiam de Respersocampo cum omnibus pertinentiis  suis, terram cum pascuis ex dono Bartholomei de Sancto Paulo, terram in finibus de Bulinevilla ex dono Gerardi, grangiam de Andoevra cum omnibus pertinentiis suis, grangiam de Frocurte cum omnibus pertinentiis suis, terram  de Folluncort, allodium de Allevercurt cum omnibus pertinentiis suis, octo patellas salis apud Mediumvicum et domum et quicquid aliud ibi possidetis, domum quandam Metis ex dono Ulrici clerici de Moncione et domos Metis ex dono Hugonis clerici, domum quandam Treveris ex dono Galteri de Palatio, Tulli domum et grangiam ex dono Richardi capellani, quicquid habetis in territoriis de Bormunte, de Romanis, de Montibus, de Deuncurt, de Massincurt, de Guncurt, de Avruncurt, de Huillecurt, de Masencelles, de Burgo Sancte Marie, de Quincampo, de Eschalebronne, de Prees, de Aurelianidomo, de Rihecurt, de Totelencurt, de Fraisnei, de Dambelino, de Bovrennes, de Lineroles, de Damfele, de  Rangiscurt, quicquid etiam habetis in terris, aquis, pratis, pascuis, silvis Fulconis de Caseolo, Rainerii de Borbona, Rainerii de Acrimonte, Wiscardi de Claromonte. 
Sane laborum vestrorum quos propriis manibus aut sumptibus  colitis sive de nutrimentis animalium vestrorum nullus a vobis decimas exigere vel extorquere presumat. Liceat quoque vobis clericos vel laicos e seculo fugientes liberos et absolutos ad conversionem recipere et eos absque contradictione aliqua retinere. Prohibemus insuper ut nulli fratrum vestrorum post factam in eodem loco professionem fas sit absque abbatis sui licentia de eodem discedere, discedentem vero absque communium litterarum cautione nullus  audeat retinere. Paci quoque et tranquillitati vestre paterna sollicitudine providere volentes, auctoritate apostolica prohibemus ut infra clausuras locorum seu grangiarum vestrarum nullus violentiam vel rapinam, furtum committere, ignem apponere, hominem capere vel interficere aliqua temeritate presumat. Liceat etiam vobis in causis quas habetis adversum alios vel alii adversum vos fratres vestros ad testificandum adducere et eorum testimonio si necesse fuerit et propulsare violentiam et justiciam vendicare. Illud insuper auctoritate apostolica prohibemus ut infra dimidiam leugam prope abbatiam vel grangias vestras nulla de novo secularis habitatio fiat de qua vobis debeat  servate hactenus libertatis et pacis aliquid prejudicium generari. Interdicimus insuper ne aliqua omnino persona fratres vestros audeat ad secularia judicia provocare. Sed si quis sibi adversus eos aliquid crediderit de jure competere  sub ecclesiastici judicis examine experiendi habeat facultatem. Adhuc presenti scripto sanccimus ut si episcopus in cujus parrochia domus vestra fundata est tertio per intervalla temporum cum humilitate et devotione qua convenit requisitus, substitutum abbatem benedicere forte noluerit, licitum sit eidem abbati proprios novitios benedicere, et alia que ad officium ipsius pertinent exercere, donec idem episcopus duritiam suam recogitet et benedicendum abbatem benedicere non recuset. Sane si episcopi aliquid ab abbatibus vestri ordinis preter obedientiam debitam vel principes terre contra libertatem ordinis a predecessoribus nostris et a nobis indultam expetierint, liberum sit eisdem abbatibus  auctoritate apostolica denegare quod petitur, ne occasione ista predictus ordo qui hactenus liber extitit humaneservitutis laqueo vinciatur. Quod si episcopi ipsi aliquam propter hoc in personas vel ecclesias vestras sententiam promulgaverint eandem sententiam tamquam contra apostolice sedis indulta prolatam statuimus irritandam. Decernimus ergo ut nulli omnino hominum fas sit prefatam ecclesiam temere perturbare vel ejus possessiones auferre vel ablatas retinere, minuere seu quibuslibet vexationibus fatigare, sed omnia integra conserventur, eorum pro quorum gubernatione ac sustentatione concessa sunt usibus omnimodis profutura, salva sedis apostolice auctoritate.  Si qua igitur in futurum ecclesiastica secularisve persona, hanc nostre constitutionis paginam sciens, contra eam temere venire temptaverit, secundo terciove commonita, nisi reatum suum congrua satisfactione correxerit,  potestatis honorisque sui dignitate careat, reamque se divino judicio existere de perpetrata iniquitate cognoscat et a sacratissimo corpore ac sanguine Dei et Domini Redemptoris nostri Jhesu Christi aliena fiat atque in extremo examine districte ultioni subjaceat. Cunctis autem eidem loco sua jura servantibus sit pax Domini nostri Jhesu Christi, quatinus et hic fructum bone actionis percipiant et apud districtum judicem  premia eterne pacis inveniant. AMEN. AMEN. AMEN. 
 (rota) Ego Urbanus catholice Ecclesie episcopus. (monogramme B. V. )
 † Ego Theodinus Portuensis et Sancte Rufine sedis episcopus ss. 
 † Ego Henricus Albanensis episcopus ss. 
 † Ego Theobaldus Hostiensis et Velletrensis episcopus ss. 
 † Ego Johannes presbiter cardinalis tituli Sancti Marci ss. 
 † Ego Laborans presbiter cardinalis Sancte Marie trans Tiberim tituli Calixti ss;
 † Ego Pandulfus presbiter cardinalis tituli XII Apostolorum ss. 
 † Ego Albinus presbiter cardinalis tituli Sancte Crucis in Jerusalem ss. 
 (ligne laissée en blanc)
 † Ego Adelardus tituli Sancti Marcelli presbiter cardinalis ss. 
 † Ego Ardicio diaconus cardinalis Sancti Theodori ss. 
 † Ego Gratianus Sanctorum Cosme et Damiani diaconus cardinalis ss. 
 † Ego Soffredus Sancte Marie in Via Lata diaconus cardinalis ss. 
 † Ego Rollandus Sancte Marie in Porticu diaconus cardinalis ss. 
 Datum Verone, per manum Transmundi, Sancte Romane Ecclesie notarii, XVI kalendas marcii, indictione IIII, incarnationis dominice anno M° C° LXXX° V°, pontificatus vero domni Urbani pape III anno primo. 
a. Sic. 